Kaştela

Kaştela — Xorvatiyanın Dalmatiya bölgəsindəki Split şəhəri və ətraf ərazisidir. Tarixi Kaştela yunanlar tərəfindən Salona (Split) yaxınlığında bir liman kimi qurulmuşdur, lakin Roma İmperiyası dövrünə qədər yük limanı kimi əhəmiyyətini itirmiş və Roma veteranlarının məskunlaşdığı kurort məkanına çevrilmişdir. Şəhər dəniz boyunca təxminən 20 kilometr uzanır və hər tərəfdə gəzinti yerləri və çimərliklər var. Kaştela yeddi yaşayış məntəqəsindən ibarətdir: Kaştel Qomilitsa — 4075 nəfər Kaştel Kambelovaç — 4505 nəfər Kaştel Luksiç — 4880 nəfər Kaştel Novi — 5209 nəfər Kaştel Stari — 6448 nəfər Kaştel Suçurats — 6236 nəfər Kaştel Stafilıç — 2650 nəfər İmperiyanın süqutundan sonra şəhər bir neçə dəfə dəyişdi və qonşu Split və Trogirin taleyini bölüşdü, nəhayət 1420-ci ildə Venesiya hakimiyyəti altına keçənə qədər. Venesiya dövründə varlı ailələr şəhərdə çoxsaylı saraylar tikdirdilər ki, onlardan bəziləri bu günə qədər qalıb. XV və XVI əsrlərdə türklərdən müdafiə üçün 16 kilometrlik sahil zolağı boyunca 13 qala tikilmişdir. Bu qalalardan yalnız yeddisi bu günə qədər qalıb, təməli təşkil edir və şəhərə adını verir. Hazırda, böyük sənaye şəhəri Split yaxınlığında yerləşdiyinə görə, şəhər kurort kimi əhəmiyyətini qismən itirib. Split Beynəlxalq Hava Limanı yaxınlıqda yerləşir. Görməli yerləri Stafileo qalası (1508) türklərdən qorunmaq üçün Kaştela Ştafiliçdə tikilmişdir. Cipiko Sarayı (1512) - Kaştel Novi. Vitturi Sarayı (1564) - Kaştel Luksiç. Kambi Sarayı (1517) – Kaştel Kambelovac. 1500 ildən çox yaşı olan zeytun ağacı. Müqəddəs Kitab Bağçası, Müqəddəs Kitabda adı çəkilən bir çox bitkinin yerləşdiyi bir parkdır. O, xorvat heykəltəraşlarının çoxsaylı əsərləri ilə bəzədilib. Barokko üslubunda Müqəddəs Yəhya Vəftizçi Kilsəsi. İstinadlar Xarici keçidlər Городской портал Arxiv surəti 13 iyun 2006 tarixindən Wayback Machine saytında Городской сайт Arxiv surəti 13 iyun 2006 tarixindən Wayback Machine saytında Туристическая информация Arxiv surəti 4 may 2006 tarixindən Wayback Machine saytında